Document ID: 31993L0046

Komisijas Direktīva 93/46/EEK
(1993. gada 22. jūnijs),
ar ko aizstāj un groza pielikumus Padomes Direktīvai 92/109/EEK par dažu tādu vielu izgatavošanu un laišanu tirgū, kuras izmanto narkotisko un psihotropo vielu nelikumīgai izgatavošanai
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Direktīvu 92/109/EEK (1992. gada 14. decembris) par dažu tādu vielu izgatavošanu un laišanu tirgū, kuras izmanto narkotisko un psihotropo vielu nelikumīgai izgatavošanai [1], un jo īpaši tās 10. panta 3. punktu,
tā kā ir jāīsteno Apvienoto Nāciju Organizācijas Narkotiku komisijas 1992. gada aprīlī pieņemtais lēmums par tādu vielu kā safrols, piperonāls un izosafrols ietveršanu 1988. gada Apvienoto Nāciju Organizācijas konvencijas pielikuma 1. tabulā, pārceļot minētās vielas no direktīvas I pielikuma 2. kategorijas uz 1. kategoriju un izņemot tās no II pielikuma;
tā kā šāda pārcelšana saskaņos šo direktīvu ar Padomes 1990. gada 13. decembra Regulu (EEK) Nr. 3677/90 [2], ar kuru nosaka pasākumus, kuri vajadzīgi, lai novērstu noteiktu vielu novirzīšanu nelegālai narkotiku un psihotropo vielu izgatavošanai, kas grozīta ar Regulu (EEK) Nr. 900/92 [3], kā arī ieviesta un grozīta ar Komisijas Regulu (EEK) Nr. 3769/92 [4],
IR PIEŅĒMUSI ŠO DIREKTĪVU.
1. pants
Direktīvas 92/109/EEK I un II pielikumu aizstāj ar šīs direktīvas I un II pielikumu.
2. pants
Dalībvalstis veic pasākumus, kas vajadzīgi, lai līdz 1993. gada 1. jūlijam izpildītu šo direktīvu. Tās tūlīt par to informē Komisiju.
Ja dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālās publikācijas laikā. Dalībvalstis nosaka šādas atsauces pievienošanas kārtību.
3. pants
Šī direktīva ir adresēta dalībvalstīm.
Briselē, 1993. gada 22. jūnijā

Labels: 10
0
3
1